**1-mavzu: Kirish. Moliyaviy hisobotni taqdim etish.**

**Reja:**

1. Moliyaviy hisobot nima?

2. Moliyaviy hisobotlardagi axborotlar qanday sifat talablarga javob berishi kerak?

3. Hozirgi paytda amalda bo’lib turgan hisobning xalqaro standartlari

**1. Moliyaviy hisobot nima?**

Moliyaviy hisobotlar – bu shunday foydalanuvchilarning axborotga bo‘lgan talablarini qondirishga qaratilgan hisobotlarki, bunday foydalanuvchilar ularning axborotga bo‘lgan maxsus talablariga moslashtirilgan hisobotlarni tadbirkorlik sub’ektidan talab qila olmaydi.[[1]](#footnote-1)

Ushbu ta’rifni qisqacha qilib, moliyaviy hisobot – korxonaning moliyaviy ahvoli to’g’risidagi yagona ommaviy axborot manbasi hisoblanadi.

Boshqa bir adabiyotlarda aytilicha, moliyaviy hisobot – bu korxonaning iqtisodiy-moliyaviy holatini ochib beruvchi hujjat hisoblanib, uning asosiy shakllari quyidagilardan iborat:

1. Moliyaviy holat to’g’risidagi hisobot;
2. Umumalashgan daromad to’g’risidagi hisobot;
3. Pul oqimlari to’g’risidagi hisobot;
4. Xususiy kapital harakati to’g’risidagi hisobot.

Moliyaviy hisobotning xalqaro standartlari (MHXSlar) “Moliyaviy hisobotning xalqaro standartlari bo’yicha Kengashi” (MHXSK) tomonidan chiqariladi. Ular Buxgalteriya hisobining xalqaro standartlari(BHXS) va Moliyaviy hisobotning xalqaro standartlari (MHXS) o’z ichiga oladi.

Xalqaro moliyaviy hisobot standartlariga asosan tuzilgan hisobotlar korxonaga qarz beruvchilar, hozirgi paytdagi va potensial investorlar, shuningdek boshqa kreditorlarga hisobot beruvchi tashkilotga resurslarni taqdim etish to’g’risidagi qarorlarni qabul qilishda foydali va zaruriy bo’ladigan moliyaviy axborotni taqdim etish uchun zarur.

Xalqaro moliyaviy hisobot standartlari dolzarbligi yana quyidagilardan iborat:

1. Investor manfaatlari yo’lida tuzilgan bo’ladi
2. Investor uchun tushunarli bo’ladi
3. Eng yaxshi xalqaro amaliyotga mos
4. Ixtiyoriy kompaniyalarni taqqoslash mumkin bo’ladi
5. Standart (belgilangan) tartib asosida tekshiriladi.

**2. Moliyaviy hisobotlardagi axborotlar qanday sifat talablarga javob berishi kerak?**

Moliyaviy hisobotlardagi axborotlar asosiy va qo’shimcha sifat talablarga javob berishi kerak. Asosiy sifat talablariga Ishonchlilik va O’rinlilik kiradi. Qo’shimcha sifat talabalariga Qiyoslanuvchanlik, Tushunarlilik, Tekshiriluvchanlik, O’z vaqtida taqdim etish kiradi.

Axborotni *ishonchli* taqdim etish deganda uning to’liqlilik, holislik va bexatolik sifatlarga egaligi tushuniladi.

Axborotni *o’rinlilik* taqdim etish deganda uning axbotorning korxona kela kelajagini bashorat qilish imkonini berishi kerakligi va axborotning isbotlovchi xususiyatining bo’lishi keraligi sifatlarga egaligi tushuniladi.

Moliyaviy hisobotning *tushunarliligi* quyidagilardan tashkil topishi kerak:

1. Tasniflash, tizimlash va qisqalik
2. Sodda ko’rinishda taqdim etish emas
3. Foydalanuvchilar yetarli darajada tayyorlangan deb hisoblash

Moliyaviy hisobotning *qiyoslanuvchanligi*ni uning izchilligi, xilma xilligi va hisobning muqobil shakllarini qo’llashni minimallashtirish xususiyatlari tashkil qiladi.

Moliyaviy hisobotning *tekshuriluvchanligi*ni quyidagilar tashki qiladi:

* Mustaqil mutaxassislarning hodisa haqqoniy aks ettirilganligi to’g’risida yakdilligi
* Bunda hodisani baholashda to’liq yakdillik bo’lishi shart emas
* Qo’llanilayotgan asoslarning yoritilishi

Moliyaviy hisobotning *o’z vaqtida taqdim etilishi* deganda Axborotning o’z vaqtida qarorlar qabul qilish uchun olinishi va doim tezlikda emas, chunki ba’zida ma’lumot uzoq vaqt dolzarbligicha qolishi anglashiladi.

**3. Hozirgi paytda amalda bo’lib turgan hisobning xalqaro standartlari**

Hozirgi paytda amalda bo’lib turgan buxgalteriya hisobining xalqaro standartlari:[[2]](#footnote-2)

|  |  |
| --- | --- |
| BHXS 1 | Moliyaviy hisobotlarni taqdim etish |
| BHXS 2 | Tovar-moddiy zaxiralar |
| BHXS 7 | Pul oqimlari to’g’risidagi hisobot |
| BHXS 8 | Hisob siyosatlari, hisoblab chiqilgan baholardagi o’zgarishlar va xatolar |
| BHXS 10 | Hisobot davridan keyingi hodisalar |
| BHXS 12 | Foyda soliqlari |
| BHXS 16 | Asosiy vositalar |
| BHXS 19 | Xodimlarning daromadlari |
| BHXS 20 | Davlat grantlarini hisobga olish va davlat yordami to’g’risida ma’lumotlarni ochib berish |
| BHXS 21 | Bir aktsiyaga to’g’ri keladigan foyda |
| BHXS 23 | Qarzlar bo’yicha xarajatlar |
| BHXS 24 | O’zaro bog’liq tomonlar to’g’risidagi ma’lumotlarni ochib berish |
| BHXS 26 | Pension tizimlar bo’yicha buxgalteriya hisobi va hisobot |
| BHXS 27 | Konsolidatsiyalashgan moliyaviy hisobotlar |
| BHXS 24 | O’zaro bog’liq tomonlar to’g’risidagi ma’lumotlarni ochib berish |
| BHXS 28 | Qaram tadbirkorlik sub’ektlaridagi va qo’shma korxonalardagi investitsiyalar |
| BHXS 29 | Giperinflyatsiyali iqtisodiyotlarda moliyaviy hisobot berish |
| BHXS 32 | Moliyaviy instrumentlar: taqdim etish |
| BHXS 33 | Bir aksiyaga to’g’ri keladigan foyda |
| BHXS 34 | Oraliq moliyaviy hisobotlar |
| BHXS 36 | Aktivlarning qadrsizlanishi |
| BHXS 37 | Rezervlar, shartli majburiyatlar va shartli aktivlar |
| BHXS 38 | Nomoddiy aktivlar |
| BHXS 40 | Investitsion mulk |
| BHXS 41 | Qishloq xo’jaligi |

Moliyaviy hisobot xalqaro standartlarining nomlanishi:[[3]](#footnote-3)

|  |  |
| --- | --- |
| MHXS 1 | “Moliyaviy hisobotning xalqaro standartlarini birinchi marta qo’llash” |
| MHXS 2 | “Aksiyaga asoslangan to’lov” |
| MHXS 3 | “Biznes birlashuvlari “ |
| MHXS 4 | “Sug’urta shartnomalari” |
| MHXS 5 | “Sotish uchun mo’ljallangan uzoq muddatli aktivlar va davom ettirilmaydigan faoliyat “ |
| MHXS 6 | “Foydali qazilmalar zaxiralarini qidirish va baholash” |
| MHXS 7 | “Moliyaviy instrumentlar: ma’lumotlarni ochib berish” |
| MHXS 8 | “Operatsion segmentlar” |
| MHXS 9 | “Moliyaviy instrumentlar” |
| MHXS 10 | “Jamlangan (konsolidatsiyalashgan) moliyaviy hisobotlar” |
| MHXS 11 | “Birgalikdagi faoliyat bo’yicha kelishuvlar” |
| MHXS 12 | “Boshqa tadbirkorlik sub’ektlarida ishtirok etish to’g’risidagi ma’lumotlarni ochib berish” |
| MHXS 13 | “Haqqoniy qiymatni baholash” |
| MHXS 14 | “Ta’rif tuzatishlarini keyinga qoldirish hisobi” |
| MHXS 15 | “Xaridorlar bilan shartnomalar tuzish bo’yicha daromad” |

**Tayanch iboralar**

Moliyaviy hisobotning xalqaro standartlari, buxgalteriya hisobining xalqaro standartlari, moliyaviy holat to’g’risidagi hisobot, moliyaviy natijalar va umumlashgan daromad to’g’risidagi hisobot, pul oqimlari to’g’risidagi hisobot, xususiy kapital harakati to’g’risidagi hisobot, aktiv, o’rinlilik, ichonchlilik.

**Nazorat va mulohaza uchun savollar**

1. Moliyaviy hisobot nima?
2. Moliyaviy holat to’g’risidagi hisobot nima?
3. Umumalashgan daromad to’g’risidagi hisobot nimani ochib beradi?
4. Xalqaro moliyaviy hisobot standartlariga asosan tuzilgan hisobotlar nima uchun kerak?
5. Moliyaviy hisobotlardagi axborotlar qanday sifat talablarga javob berishi kerak?
6. Axborotni ishonchli taqdim etish deganda uning qanday sifatlarga egaligi tushuniladi?

**Foydalanilgan adabiyotlar ro’yxati (List of used literature)**

1. O‘zbekiston Respublikasi Prezidentining 2015 yil 24 apreldagi “Aksiyadorlik jamiyatlarida zamonaviy korporativ boshqaruv uslublarini joriy etish chora-tadbirlari to‘g‘risida”gi PF-4720 Farmoni
2. O‘zbеkistоn Rеspublikаsi Vаzirlаr Mаhkаmаsining “Mаhsulоt (ish vа xizmаt)lаrni ishlаb chiqаrish vа sоtish xаrаjаtlаrini shаkllаntirish tаrkibi tо‘g‘risidа”gi Nizоmi. 1999 yil 5 fеvrаldаgi 54-sоnli Qаrоri
3. Buxgalteriya hisobining xalqaro standartlari. Tarjima. A. Rizaqulov, B.Xasanov, A.Usanov, Z.Mamatov. T.: - 2004.
4. Kаrimоv A., Kurbanbayev J., Jumanazarov S. Buxgalteriya hisobi. Darslik. - T.: “IQTISOD-MOLIYA”, 2018 y.
5. XolbekovR.O. Buxgalteriya hisobi nazariyasi. Darslik. - T.: Cho‘lpon nomidagi nashriyot-matbaa ijodiy uyi, 2011y.
6. [www.mf.uz](http://www.mf.uz) – Moliya Vazirligi (Moliyaviy hisobotning xalqaro standartlari)

1. [www.mf.uz](http://www.mf.uz) – Moliyaviy hisobotning xalqaro standartlari [↑](#footnote-ref-1)
2. Jadval [www.mf.uz](http://www.mf.uz) – Moliyaviy hisobotning xalqaro standartlari ma’lumotlari asosida tayyorlandi [↑](#footnote-ref-2)
3. Jadval [www.mf.uz](http://www.mf.uz) – Moliyaviy hisobotning xalqaro standartlari [↑](#footnote-ref-3)